Up-117/01
Natisni
Opravilna št.:
Up-117/01
Datum odločitve:
10. 12. 2002
ECLI:
ECLI:SI:USRS:2002:Up.117.01
Akt:
Ustavna pritožba A. A. zoper sodbo Višjega sodišča v Ljubljani št. I Cp 2006/2000 z dne 20. 12. 2000 v zvezi s sodbo Okrožnega sodišča v Ljubljani št. I P 875/95 z dne 25. 9. 2000
Izrek:
Ustavna pritožba A. A. zoper sodbo Višjega sodišča v Ljubljani št. I Cp 2006/2000 z dne 20. 12. 2000 v zvezi s sodbo Okrožnega sodišča v Ljubljani št. I P 875/95 z dne 25. 9. 2000 se ne sprejme.
Evidenčni stavek:
Ustavno sodišče je že odločilo, da ni v neskladju z Ustavo, da je novi ZPP pogoje za dopustnost revizije postrožil in da se novi zakon glede tega vprašanja po prehodni določbi prvega odstavka 498. člena ZPP uporablja tudi glede postopkov, ki so se začeli že pred njegovo uveljavitvijo.
Geslo:
Dopustno revizije.
Pravna podlaga:
Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 3. 2001
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21955
Up-117/01-4
18. 12. 2002
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 10. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Ljubljani št. I Cp 2006/2000 z dne 20. 12. 2000 v zvezi s sodbo Okrožnega sodišča v Ljubljani št. I P 875/95 z dne 25. 9. 2000 se ne sprejme.
Obrazložitev
1. Sodišče prve stopnje je v pravdnem postopku zavrnilo zahtevek pritožnika (tedaj tožnika) za prepoved uporabe imena ("B.") in za odstranitev vseh napisov s tem imenom. Višje sodišče je pritožbo zoper to sodbo zavrnilo in je potrdilo sodbo sodišča prve stopnje. V ustavni pritožbi pritožnik navaja, da zoper to sodbo glede na določbo člena 498 Zakona o pravdnem postopku (Uradni list RS, št. 26/99 - v nadaljevanju ZPP) nima pravice do revizije, čeprav je ob vložitvi tožbe to pravico imel. Meni, da je v neenakopravnem položaju glede na osebe, katerih tožbe so bile rešene še v času veljavnosti prejšnjega ZPP.
2. Predmet izpodbijane sodbe sodišča druge stopnje je vsebinska odločitev o tožbenem zahtevku in ne odločitev o (ne)dopustnosti revizije. Z ustavno pritožbo zoper to sodbo bi zato pritožnik lahko uveljavljal le razloge o tem, da je z zavrnitvijo tožbenega zahtevka prišlo do kršitve človekovih pravic ali temeljnih svoboščin. Takšnih razlogov pa v ustavni pritožbi ne uveljavlja. 3. Sicer pa je Ustavno sodišče že odločilo, da ni v neskladju z Ustavo, da je novi ZPP pogoje za dopustnost revizije postrožil in da se novi zakon glede tega vprašanja po prehodni določbi prvega odstavka 498. člena ZPP uporablja tudi glede postopkov, ki so se začeli že pred njegovo uveljavitvijo (Sklep Ustavnega sodišča št. U-I-21/02 z dne 12. 9. 2002, Uradni list RS, št. 83/02).
4. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger